Unionin yleisen tuomioistuimen määräys 18.1.2023 – Seifert v. neuvosto
(Asia T-166/22)1
(Kumoamiskanne – Ukrainan tilannetta epävakauttavien Venäjän toimien johdosta toteutetut rajoittavat toimenpiteet – Venäjän kansalaisiin sekä Venäjälle sijoittautuneisiin luonnollisiin henkilöihin, yhteisöihin ja elimiin kohdistuvat toimenpiteet– Oikeussuojan tarpeen puuttuminen – Tutkimatta jättäminen)
Oikeudenkäyntikieli: saksa
Asianosaiset
Kantaja: Evgenia Seifert (München, Saksa) (edustaja: asianajaja T. Seifert)
Vastaaja: Euroopan unionin neuvosto (asiamiehet: T. Haas ja A. Westerhof Löfflerová)
Oikeudenkäynnin kohde
Kantaja vaatii SEUT 263 artiklaan perustuvalla kanteellaan kumoamaan rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 25.2.2022 annetun neuvoston asetuksen (EU) 2022/328 (EUVL 2022, L 49, s. 1) 1 artiklan 9 alakohdan siltä osin kuin kyseinen säännös on syrjintäkiellon periaatteen, luettuna yhdessä hänen yksityiselämänsä suojaamista koskevan oikeuden kanssa, vastainen.
Määräysosa
Kanne jätetään tutkimatta.
Evgenia Seifert vastaa omista oikeudenkäyntikuluistaan, ja hänet velvoitetaan korvaamaan Euroopan unionin neuvoston oikeudenkäyntikulut.
____________
1 EUVL C 222, 7.6.2022.